Ribe Stifts Adresseaviser, 1848-10-10
Ribe. Man har havt en heel Deel Rygter om forefaldne Uroligheder i Haderslev i Anledning af Kongens Fødselsdag. Vi kunne give følgende aldeles paalidelige Beretning om hvad der skeet. Om Morgenen heisedes Dannebroge paa de i Havnen liggende Skibe, underrettet herom kom den oprørske Borgermester Kjær, ledsaget af 2 Betjente og nogle badenske Soldater. J det han nærmede sig Havnen udbragtes under Anførsel af Skibsbygmester Wolters en Kjøbenhavner) et rungende Leve for Frederik den 7de, Kjær befalede Flaget strøget og forbød at lade det heise igjen, hertil svarede W., at det første nødte Overmagten ham til, men at det var muligt, at det sidste ikke vilde blive overholdt. Paa Kjærs Spørgsmaal og W. ikke nok vidste, at Dannebrogs flaget var blevet forbudt ved Opslag paa Gadehjørnerne, svarede denne nei, thi de opslaaede Plakater vare ja blevne tildængede med Snavs og saaledes ulæseliget. W. spurgte derpaa K. om han havde noget imod, at han feirede sin Konges Fødselsdag; paa Kes Svar: "vei og at han ønskede Kongen maatte længe regere som Hertug, lød en Stemme: "er det ment af Hjertet, saa er det vel." Kjær blev i samme Øieblik Vidne til, at et Skib, som laae for Ud seiling, forlod Havnen med Dannebroge reist. Denne Demonstration tilligemed at man havde erfaret, at en Deel Dansksindede vilde om Aftenen høitideligholde Hs. Majestæts Fødselsdag, bevirkede at Vagterne bleve forstærkede og skarpe Patroner bleve uddeelte til de tydske Tropper. Flere Danskindede havde stroet Sand. og Blomster udenfor deres Huse. Om Aftenen forsamlede et Selskab af 130 Dansksindede sig til den paatænkte Fest, under Rolighed og Orden gik Aftenen hen med Sang og Dands, medens en tydsk Troppeafdeling var posteret udenfor, indtil Kl. 10, da Kjær og en badensk Officer traadte ind og bød Selskabet. hævet, hvilket strax skete; dog bleve de ved Ankomsten og idet de med Selskabet forlode Salen modtagne med Leve og Hurra for Kongen. Under Festen bleve tvende Dagleiere, der fang nogle danske Sange paa Gaden, grebne og førte i Arrest. Efter Festens Slutnig blev en dansksindet Borger, der roligen stod udenfor paa Torvet, og som ikke havde deltaget i den, efter at være blevet angiven som dansksindet, uden videre af en Soldat tilføiet flere Sabelhug i Hovedet og paa Kroppen, trende andre Mænd bleve paa deres Hjemvei anholdte af en Patrouille, og uagtet de paa Spørgsmaalet, hvor de agtede sig hen, gave det som man skulde synes tilfredsstillende Svar nach Hause, bleve de dog tilføiede flere Sabelhug, der hos den ene foraarsagede en betydelig Blødning; dog ere disse Trendes Saar ikke farlige. Desforuden ere flere andre Personer overfaldne med Slag, især en Hattemager, der toges under Behandling af de tydske militære Læger og samme Aften bragt ind paa Byens Sygehuus, maaskee for at Publikum ikke skulde komme til Kundskab om de betydelige Læsioner, han havde faaet; man har endogsaa sagt ham død. Det er afgjort, at flere Slesvigholstenere have middelbart eller umiddelbart taget Deel i den skammelige Behandling, som er vederfaret de Danske, navnlig er det noksom vitterligt at den berygtede Dr. Michelsen, Lærer ved Latinskolen, ved Ord har betegnet flere Personer, der gik bort fra Festen, og paa hvilke de tydske Soldater huggede ind. Disse vide meget nøie hvor der boer Dansksindede og hvor der boer Tydsksindede, saaledes blev samme Aften en af de fredeligste dansksindede Borgere, der stod i sin Dør, spurgt af en forbigaaende Patrouille, hvorfor han stod der, og da Svaret lød, at han stod paa sin Eiendom, blev han uden videre tilføiet et velment, men heldigviis mislykket Kolbeslag, idet det kun beskadigede hans ene Kjoleærme. Et Par Huse derfra stode nogle tydsksindede Personer, men dem lod man roligt staae. En Haandværksmand havde om Dagen ophængt Dannebroge indenfor sine Vinduer, en forbigaaende badensk Officer gik ind og tog det ned. Slesvig=Holstenerne ville i den Omstændighed, at en af Formændene for Festen om Aftenen havde for den udenfor forsamlede Mængde, maaske med nogle for Øieblikket uforsigtige Ord, forsvaret Festens Afholdelse, søge Anledning til de forefaldne Optrin, men den, som har levet i Haderslev i den sidste Tid, kan og maa dømme anderledes og dristigen paastaae, at Slesvig=Holstenerne selv uden denne Omstændighed nok vilde have benyttet Leiligheden til at vise deres Had mod de Dansksindede, hvortil "Nordslesvigsk Tidende" har bidraget sit ved sine nederdrægtige Løgne og Fordreielser. Siden den 6. har Roligheden været uforstyrret, men de Danske vove sig ikke ud om Aftenen, og Flere have af Frygt forladt Byen.